techiaith/cofnodycynulliad_en-cy huggingface dataset:
English: First Minister, I wonder if you know that I submitted a motion, as a Member's legislative proposal, to bring about a 'no soldier left behind' Act. But the Business Committee decided not to support it at this time. But the fact is, there are just too many veterans coming to my surgery -
Welsh: Brif Weinidog, tybed a ydych chi'n gwybod fy mod i wedi cyflwyno cynnig, fel cynnig deddfwriaethol Aelod, i sicrhau Deddf 'dim un milwr yn cael ei adael ar ôl'. Ond penderfynodd y Pwyllgor Busnes beidio â'i gefnogi ar hyn o bryd. Ond y ffaith yw, mae gormod o gyn-filwyr yn dod i'm cymhorthfa -
English: Can I just correct that? It is not timetabled. The decision taken by the Business Committee is not to be questioned on this floor, and it is not to be timetabled; priority has been given to another Member's legislative proposal.
Welsh: A gaf i gywiro hynna? Nid yw wedi ei amserlennu. Ni ddylid cwestiynu'r penderfyniad a wnaed gan y Pwyllgor Busnes ar y llawr hwn, ac ni ddylid ei amserlennu; rhoddwyd blaenoriaeth i gynnig deddfwriaethol Aelod arall.
English: Okay, thank you, Llywydd, for your clarification. So, we do have an opportunity to bring it back, it seems. But too many veterans are struggling for healthcare, struggling for housing, and especially, as the colleague across the Chamber said, for mental health care. Local authorities don't have to give veterans priority. Now, the reality is that we don't leave soldiers behind on the battlefield, and we shouldn't be leaving them behind when they come home. So, will your Government support a Bill, legislation, to make sure that what a lot of people are suffering at the minute no longer happens, and we make a difference and make a change to the lives of these people?
Welsh: Iawn, diolch, Lywydd, am eich eglurhad. Felly, mae gennym ni gyfle i ddod ag ef yn ôl, mae'n ymddangos. Ond mae gormod o gyn-filwyr yn ei chael hi'n anodd o ran gofal iechyd, yn ei chael hi'n anodd o ran tai, ac yn arbennig, fel y dywedodd y cyd-Aelod ar draws y Siambr, o ran gofal iechyd meddwl. Nid oes rhaid i awdurdodau lleol roi blaenoriaeth i gyn-filwyr. Nawr, y gwir amdani yw nad ydym yn gadael milwyr ar ôl ar faes y gad, ac ni ddylem fod yn eu gadael ar ôl ar ôl iddyn nhw ddod adref. Felly, a wnaiff eich Llywodraeth gefnogi Bil, deddfwriaeth, i sicrhau nad yw'r hyn y mae llawer o bobl yn ei ddioddef ar hyn o bryd yn digwydd mwyach, a'n bod yn gwneud gwahaniaeth ac yn cyflawni newid i fywydau'r bobl hyn?
English: It depends what the Bill says. At the moment, all I know is that there's a suggestion, and we have to see what the detail might be. It may be that a lot of the issues that the Member raises have already been covered by the service as it stands. We do make £585,000 available each year to fund the service. It does provide therapeutic interventions from dedicated veteran therapists in each local health board. It also has a referral pathway, to signpost veterans to other areas, in order for them to get help and support. I suppose the question would be, would a Bill add to that, and much of it would depend on what was in the Bill, before taking a proper view on whether a Bill would add to the service that's available already.
Welsh: Mae'n dibynnu beth mae'r Bil yn ei ddweud. Ar hyn o bryd, y cwbl rwy'n ei wybod yw bod awgrym, ac mae'n rhaid i ni weld beth allai'r manylion fod. Mae'n bosibl bod llawer o'r materion y mae'r Aelod yn eu codi eisoes wedi cael sylw gan y gwasanaeth fel ag y mae. Rydym ni'n rhoi £585,000 ar gael bob blwyddyn i ariannu'r gwasanaeth. Mae'n darparu ymyraethau therapiwtig gan therapyddion cyn-filwyr penodedig ym mhob bwrdd iechyd lleol. Mae ganddo lwybr atgyfeirio hefyd, i gyfeirio cyn-filwyr at feysydd eraill, er mwyn iddyn nhw gael cymorth a chefnogaeth. Mae'n debyg mai'r cwestiwn yw, a fyddai Bil yn ychwanegu at hynny, a byddai llawer ohono'n dibynnu ar yr hyn a oedd yn y Bil, cyn cymryd golwg ofalus ar ba un a fyddai Bil yn ychwanegu at y gwasanaeth sydd ar gael eisoes.
English: First Minister, just over two years ago, a Welsh Government review of the Veterans' NHS Wales service found that veterans were waiting up to 80 days for an initial assessment, and up to 140 days from assessment. The review also highlighted the fact that the service would face additional pressures, resulting from the UK defence and security review. In total, 15 recommendations were made as a result of the review. First Minister, can you update us on the progress that has been made by Welsh Government and the local health boards in implementing the recommendations, reducing waiting times for veterans and ensuring the service can respond to future demand?
Welsh: Brif Weinidog, ychydig dros ddwy flynedd yn ôl, canfu adolygiad Llywodraeth Cymru o wasanaeth Cyn-filwyr GIG Cymru bod cyn-filwyr yn aros hyd at 80 diwrnod am asesiad cychwynnol, a hyd at 140 diwrnod ar ôl yr asesiad. Tynnodd yr adolygiad sylw hefyd at y ffaith y byddai'r gwasanaeth yn wynebu pwysau ychwanegol, o ganlyniad i adolygiad amddiffyn a diogelwch y DU. Gwnaed cyfanswm o 15 o argymhellion o ganlyniad i'r adolygiad. Brif Weinidog, a allwch chi ein diweddaru ar y cynnydd a wnaed gan Lywodraeth Cymru a'r byrddau iechyd lleol o ran rhoi'r argymhellion ar waith, lleihau amseroedd aros i gyn-filwyr a sicrhau y gall y gwasanaeth ymateb i alw yn y dyfodol?
English: Yes, that report was received in November 2014. It did show high satisfaction rates among veterans using the service. It did make a number of recommendations to improve service provision, and those recommendations have been accepted, and are being taken forward.
Welsh: Gallaf, derbyniwyd yr adroddiad hwnnw ym mis Tachwedd 2014. Dangosodd gyfraddau bodlonrwydd uchel ymhlith cyn-filwyr a oedd yn defnyddio'r gwasanaeth. Gwnaeth nifer o argymhellion i wella darpariaeth y gwasanaeth, ac mae'r argymhellion hynny wedi eu derbyn, ac maen nhw'n cael eu datblygu.
English: Diolch, Lywydd. First Minister, following the announcement of President Trump's racist travel ban, there have been demonstrations throughout the world, including here in Wales, rejecting the idea of division. But the issue is wider than just that specific ban. The whole question of migration has become a toxic debate. Will you join me, and others in this Assembly, to make it clear that Wales remains open for business, open to visitors, and, just as importantly, open to those fleeing persecution? And do you agree with me that this politics of division, on the grounds of national origin, or religion, has no place in Wales, or, indeed, anywhere else?
Welsh: Diolch, Lywydd. Brif Weinidog, yn dilyn cyhoeddiad gwaharddiad teithio hiliol Arlywydd Trump, a bu gwrthdystiadau ar draws y byd, gan gynnwys yma yng Nghymru, yn gwrthod y syniad o ymraniad. Ond mae'r mater yn ehangach na'r gwaharddiad penodol hwnnw yn unig. Mae'r holl gwestiwn o fudo wedi troi'n ddadl wenwynig. A wnewch chi ymuno â mi, ac eraill yn y Cynulliad hwn, i'w gwneud yn eglur bod Cymru yn dal ar agor i fusnes, ar agor i ymwelwyr, ac, yr un mor bwysig, ar agor i'r rhai sy'n ffoi rhag erledigaeth? A ydych chi'n cytuno â mi nad oes lle i'r wleidyddiaeth hon o ymrannu, ar sail tarddiad cenedlaethol, neu grefydd, yng Nghymru, nac, yn wir, mewn unrhyw le arall?
English: [Inaudible.] - those sentiments. We are, each and every one of us in this Chamber, the descendants of immigrants - it's a question of when our families came to this island. Much more unites us as human beings than can possibly divide us. And I do share the view that the current debate in more than one country around the world regarding migration is toxic. It is ironic that the debate is sometimes at its most toxic in countries that are made up of immigrants who are first, second and third generation. That is the irony of this. But the reality is that we know that where nationalism, in terms of extreme right-wing nationalism, is allowed to take a grip, as we saw in the 1930s, the result is calamity.
Welsh: [Anghlywadwy.] - y teimladau hynny. Rydym ni, pob un ohonom ni yn y Siambr hon, yn ddisgynyddion mewnfudwyr - mater o bryd y daeth ein teuluoedd i'r ynys hon yw hi. Mae llawer mwy yn ein huno fel bodau dynol nag all o bosibl ein hymrannu. Ac rwy'n rhannu'r farn bod y drafodaeth bresennol mewn mwy nag un wlad o gwmpas y byd yn ymwneud â mudo yn wenwynig. Mae'n eironig fod y drafodaeth weithiau ar ei mwyaf gwenwynig mewn gwledydd sy'n llawn mewnfudwyr cenhedlaeth gyntaf, neu ail a thrydedd genhedlaeth. Dyna eironi hyn. Ond y gwir amdani yw ein bod ni'n gwybod pan ganiateir i genedlaetholdeb, yn nhermau cenedlaetholdeb asgell dde eithafol, gymryd gafael, fel y gwelsom yn y 1930au, trychineb yw'r canlyniad.
English: Thank you for your answer, First Minister, and I would agree with much of the sentiment that you expressed there. Now, one of the factors that was influential in the EU referendum result was the issue of wages and the undercutting of labour. Now, this exploitation is happening, there's no doubt about that. You'll be aware, as I am, of unscrupulous employers charging for accommodation and nominally deducting it from people's wages. Those workers are not in trade unions, and they are often being effectively paid below the minimum wage. Now, migrant workers are being exploited and those employers are also undercutting Welsh workers. So, both types of workers are losing out. Yesterday, we met with the UK Government Secretary of State for Exiting the European Union, and this point was made, I think it's fair to say, strongly. This morning, I've written to the UK Prime Minister, calling for much stronger enforcement, just as I called on previous Labour Governments to do. It has to be dealt with, because this undercutting and exploitation is being used by some politicians to exploit people's concerns about migration. Even the Secretary of State for Wales yesterday was joining in, flying in the face of facts and evidence as to why wages have been stagnant. Does the First Minister agree with me that the exploitation of workers by unscrupulous employers has to stop, and will he agree to tackle it using whatever powers may be available to him, regardless of the outcome of the Brexit negotiations?
Welsh: Diolch i chi am eich ateb, Brif Weinidog, a byddwn yn cytuno â llawer o'r safbwyntiau a fynegwyd gennych yn y fan yna. Nawr, un o'r ffactorau a oedd yn ddylanwadol yng nghanlyniad refferendwm yr UE oedd y mater o gyflogau a thandorri llafur. Nawr, mae'r camfanteisio hwn yn digwydd, nid oes amheuaeth am hynny. Byddwch yn ymwybodol, fel yr wyf innau, o gyflogwyr diegwyddor yn codi tâl am lety ac yn ei ddidynnu o gyflogau pobl. Nid yw'r gweithwyr hynny mewn undebau llafur, ac maen nhw'n aml yn cael eu talu llai na'r isafswm cyflog i bob pwrpas. Nawr, camfanteisir ar weithwyr mudol ac mae'r cyflogwyr hynny hefyd yn tandorri gweithwyr Cymru. Felly, mae'r ddau fath o weithwyr yn dioddef. Ddoe, cawsom gyfarfod gydag Ysgrifennydd Gwladol Llywodraeth y DU dros Adael yr Undeb Ewropeaidd, a gwnaed y pwynt hwn, rwy'n meddwl ei bod yn deg i ddweud, yn gryf. Y bore yma, rwyf wedi ysgrifennu at Brif Weinidog y DU, yn galw am orfodi llawer cryfach, yn union fel y galwais ar Lywodraethau Llafur blaenorol i'w wneud. Mae'n rhaid ymdrin â'r mater, gan fod y tandorri a'r camfanteisio hwn yn cael ei ddefnyddio gan rai gwleidyddion i fanteisio ar bryderon pobl am fudo. Roedd hyd yn oed Ysgrifennydd Gwladol Cymru yn cyfrannu ddoe, gan fynd yn gwbl groes i'r ffeithiau a'r dystiolaeth ynghylch pam mae cyflogau wedi bod yn ddisymud. A yw'r Prif Weinidog yn cytuno â mi bod yn rhaid i'r camfanteisio ar weithwyr gan gyflogwyr diegwyddor ddod i ben, ac a wnaiff ef gytuno i fynd i'r afael â'r mater gan ddefnyddio pa bynnag bwerau sydd ar gael iddo, ni waeth beth fydd canlyniad y trafodaethau Brexit?
English: Well, indeed. She and I were at that meeting with David Davis yesterday. He agreed - he agreed with what we said, but the question is, of course, agreeing is one thing, action is another. The point was made - and she made the point - that we have not seen prosecutions for breaches of minimum-wage legislation, largely because it's not quite as straightforward as that. She will know - I've mentioned in this Chamber before now - that I have heard believable testimony from Polish workers particularly that they are being paid the minimum wage, but there are other methods that are used in order to deduct money from them, such as unrealistic bonds when they go into accommodation - bonds against damage and, when they get there, they find the accommodation is white furniture, white carpets, white walls, and it's very difficult to keep it in full order. We made the point, both of us, yesterday, that there's a huge amount of work to do in order to make sure that these people are brought to account, these unscrupulous employers, because she is quite right - they exploit migrant workers and lower standards, as a result, for workers in the whole of the UK. Unfortunately, many of the people who sit at the moment in the UK Government are not interested in the rights either of migrant workers or British workers.
Welsh: Wel, yn wir. Roedd hi a minnau yn y cyfarfod hwnnw gyda David Davis ddoe. Cytunodd - cytunodd â'r hyn a ddywedasom, ond y cwestiwn yw, wrth gwrs, un peth yw cytuno, peth arall yw gweithredu. Gwnaed y pwynt - a gwnaeth hi'r pwynt - nad ydym ni wedi gweld erlyniadau am dorri deddfwriaeth isafswm cyflog, yn bennaf gan nad yw mor syml â hynny. Bydd yn gwybod - rwyf wedi crybwyll yn y Siambr hon o'r blaen - fy mod i wedi clywed tystiolaeth gredadwy gan weithwyr o Wlad Pwyl, eu bod yn derbyn yr isafswm cyflog yn benodol, ond ceir dulliau eraill a ddefnyddir er mwyn didynnu arian oddi wrthynt, fel bondiau afrealistig pan fyddant yn mynd i mewn i lety - bondiau rhag difrod, a phan fyddant yn cyrraedd yno, maen nhw'n canfod fod y llety yn ddodrefn gwyn, carpedi gwyn, waliau gwyn, ac mae'n anodd iawn ei gadw'n gwbl drefnus. Gwnaed y pwynt gennym, y ddau ohonom ni, ddoe, bod llawer iawn o waith i'w wneud i wneud yn siŵr bod y bobl hyn yn cael eu dwyn i gyfrif, y cyflogwyr diegwyddor hyn, oherwydd mae yn llygad ei lle - maen nhw'n camfanteisio ar weithwyr mudol ac yn creu safonau is, o ganlyniad, i weithwyr yn y DU gyfan. Yn anffodus, nid oes gan lawer o'r bobl sy'n rhan o Lywodraeth y DU ar hyn o bryd ddiddordeb yn hawliau gweithwyr mudol na gweithwyr Prydain.
English: You're right, First Minister, there are a number of ways that unscrupulous employers can exploit workers, but this question of the minimum wage is a key one. Last time I looked, HMRC only employed six people to enforce the national minimum wage, and it's clearly not a priority for the UK Government. There have been minimal prosecutions in recent years, and that was the case under the previous Labour Government as well, it's fair to say. Will you join me in condemning in the strongest possible terms those politicians who seek to peddle myths about the reasons behind people's wages being squeezed, because while we are pointing at migrants instead of the Government's inaction towards rogue employers, we are letting the real culprits off the hook? And will you also commit to this Assembly today to let us know what Welsh Government resources you'll be able to identify to stop this exploitation so that enforcement and, if necessary, the naming and shaming of rogue employers, can take place?
Welsh: Rydych chi'n iawn, Brif Weinidog, ceir nifer o ffyrdd y gall cyflogwyr diegwyddor gamfanteisio ar weithwyr, ond mae'r cwestiwn hwn o'r isafswm cyflog yn un allweddol. Y tro diwethaf i mi edrych, dim ond chwech o bobl yr oedd Cyllid a Thollau EM yn eu cyflogi i orfodi'r isafswm cyflog cenedlaethol, ac mae'n amlwg nad yw'n flaenoriaeth i Lywodraeth y DU. Prin fu'r erlyniadau dros y blynyddoedd diwethaf, ac roedd hynny'n wir o dan y Llywodraeth Lafur flaenorol, hefyd, mae'n deg i ddweud. A wnewch chi ymuno â mi i gondemnio yn y termau cryfaf posibl y gwleidyddion hynny sy'n ceisio adrodd chwedlau am y rhesymau y tu ôl i'r wasgfa ar gyflogau pobl, oherwydd tra ein bod ni'n pwyntio at fewnfudwyr yn hytrach na diffyg gweithredu'r Llywodraeth tuag at gyflogwyr diegwyddor, rydym ni'n gadael i'r tramgwyddwyr go iawn ddianc? Ac a wnewch chi hefyd ymrwymo i'r Cynulliad hwn heddiw i'n hysbysu pa adnoddau Llywodraeth Cymru y byddwch chi'n gallu eu nodi i roi terfyn ar y camfanteisio hwn fel y gall gorfodi ac, os oes angen, enwi a chywilyddio cyflogwyr diegwyddor, ddigwydd?
English: What I would like to do is to work closely with those communities affected so they don't feel afraid to come forward to offer their testimony. Quite often, that will be done under the promise of anonymity, and that is something that we will look to take forward. Recently, I finished reading Dennis Skinner's autobiography. Now, he's not normally a politician who I would share a huge amount in common with, perhaps, in many ways, but what he did say about Polish workers in the mines after the war was interesting. He said there was no animosity towards them because they were members of a trade union. They were not seen in any way as undercutting wages. They were seen as being in the same position and they had the same protections as workers in the UK, and that's exactly what we need to get back to. Too many people have low wages, firstly because of austerity, and secondly because they don't have the support of a trade union. And we know that workplaces that are unionised deliver better terms and conditions for those people who work in those workplaces. That's why it's important to make sure that all workers, as much as we can get them to that point, are covered through trade union membership, wherever they come from in the world.
Welsh: Yr hyn yr hoffwn ei wneud yw gweithio'n agos â'r cymunedau hynny sy'n cael eu heffeithio fel nad ydynt yn ofni dod ymlaen i gynnig eu tystiolaeth. Yn aml iawn, bydd hynny'n cael ei wneud gyda'r addewid o anhysbysrwydd, ac mae hynny'n rhywbeth y byddwn yn ceisio bwrw ymlaen ag ef. Yn ddiweddar, gorffennais ddarllen hunangofiant Dennis Skinner. Nawr, nid yw fel rheol yn wleidydd y byddai gennyf lawer iawn yn gyffredin ag ef, efallai, mewn sawl ffordd, ond roedd yr hyn a ddywedodd am weithwyr o Wlad Pwyl yn y pyllau ar ôl y rhyfel yn ddiddorol. Dywedodd nad oedd unrhyw ddrwgdeimlad tuag atynt gan eu bod yn aelodau o undeb llafur. Ni ystyriwyd eu bod yn tandorri cyflogau mewn unrhyw ffordd. Ystyriwyd eu bod yn yr un sefyllfa a bod ganddynt yr un amddiffyniadau â gweithwyr yn y DU, a dyna'n union y mae angen i ni ddychwelyd ato. Mae gormod o bobl yn cael cyflogau isel, yn gyntaf oherwydd cyni cyllidol, ac yn ail oherwydd nad oes ganddynt gefnogaeth undeb llafur. Ac rydym ni'n gwybod bod gweithleoedd sy'n perthyn i undeb yn sicrhau gwell telerau ac amodau i'r bobl hynny sy'n gweithio yn y gweithleoedd hynny. Dyna pam mae'n bwysig gwneud yn siŵr bod pob gweithiwr, cymaint ag y gallwn ni eu cael i'r pwynt hwnnw, yn cael ei gynnwys trwy aelodaeth o undeb llafur, o ble bynnag yn y byd y maen nhw'n dod.
English: Thank you, Presiding Officer. Saturday is World Cancer Day, something that many Members in this Chamber would have been touched by, and I know yourself and my family have had an unfortunate episode where we've lost a loved one to cancer. One in two of us going forward will have an episode of cancer in our lives, down from one in three. So, the odds of people getting cancer are increasing by the day and by the week. Regrettably, the Welsh Government's 62-day target time has not been met since 2008. That aside, there is much good progress as well going on in cancer services across Wales. What is your overview of the delivery of cancer services here in Wales, bearing in mind we have this national cancer day to look forward to on the weekend to reflect on where we are at, and that one in two of us will have an episode of cancer in our lifetime?
Welsh: Diolch i chi, Lywydd. Dydd Sadwrn yw Diwrnod Canser y Byd, rhywbeth y bydd llawer o Aelodau yn y Siambr hon wedi cael eu cyffwrdd ganddo, a gwn eich bod chi a fy nheulu i wedi cael profiad anffodus lle'r ydym ni wedi colli rhywun annwyl i ganser. Bydd un o bob dau ohonom ni yn cael profiad o ganser yn ein bywydau yn y dyfodol, i lawr o un o bob tri. Felly, mae'r tebygolrwydd o bobl yn cael canser yn cynyddu bob dydd a phob wythnos. Yn anffodus, ni fodlonwyd targed amser 62 diwrnod Llywodraeth Cymru ers 2008. Wedi dweud hynny, mae llawer o gynnydd da hefyd yn cael ei wneud mewn gwasanaethau canser ledled Cymru. Beth yw eich golwg gyffredinol ar y ddarpariaeth o wasanaethau canser yma yng Nghymru, o gofio bod gennym ni'r diwrnod canser cenedlaethol hwn i edrych ymlaen ato ar y penwythnos i fyfyrio ar ein sefyllfa, ac y bydd un o bob dau ohonom ni'n cael profiad o ganser yn ystod ein hoes?
English: I declare an interest here. As Members will know, and as is registered in the register of interests, my wife is employed by Macmillan. What is clear over the next 10 years is that there are two developments that people will find if they are diagnosed with cancer. Firstly, more and more people are 'living with cancer' - that's the phrase that is used - cancers that perhaps cannot be cured in the conventional sense of five years' remission, but that actually allow people to live a normal life and don't necessarily shorten their lives as a result, with the right level of treatment. Secondly, huge progress is being made - and we are fortunate to have the centre for cancer genetics in Cardiff - in developing treatments that are tailored to the genetic needs of the individual. Cancer treatment has been, for many, many years, a rather blunt instrument. The same kinds of treatments were applied to people over the years. It was more like trial and error. We are at the forefront of the development of cancer genetics and treatment in Wales and I want to make sure that more and more people have the opportunity to be rid of cancer in the course of their lives, but also are able to live with cancer because they have the support, both pharmaceutical and moral, in order to do that.
Welsh: Rwy'n datgan buddiant yn y fan yma. Fel y bydd yr Aelodau'n gwybod, ac fel sydd wedi ei gofrestru yn y gofrestr o fuddiannau, mae fy ngwraig yn cael ei chyflogi gan Macmillan. Yr hyn sy'n amlwg dros y 10 mlynedd nesaf yw bod dau ddatblygiad y bydd pobl yn eu gweld os byddant yn cael diagnosis o ganser. Yn gyntaf, mae mwy a mwy o bobl yn 'byw gyda chanser' - dyna'r ymadrodd a ddefnyddir - canserau efallai na ellir eu gwella yn yr ystyr arferol o bum mlynedd yn rhydd o ganser, ond sy'n galluogi pobl i fyw bywyd normal ac nad yw o reidrwydd yn byrhau eu bywydau o ganlyniad, gyda'r lefel gywir o driniaeth. Yn ail, mae cynnydd aruthrol yn cael ei wneud - ac rydym ni'n ffodus fod gennym y ganolfan geneteg canser yng Nghaerdydd - i ddatblygu triniaethau sydd wedi'u teilwra i anghenion genetig yr unigolyn. Mae triniaeth canser wedi bod, ers blynyddoedd maith, yn offeryn di-fin braidd. Rhoddwyd yr un math o driniaethau i bobl dros y blynyddoedd. Roedd yn debycach i brofi a methu. Rydym ni ar flaen y gad o ran datblygiad geneteg a thriniaeth canser yng Nghymru ac rwyf eisiau gwneud yn siŵr bod mwy a mwy o bobl yn cael y cyfle i gael gwared ar ganser yn ystod eu bywydau, ond hefyd yn gallu byw gyda chanser gan fod y cymorth, fferyllol a moesol, ganddyn nhw i wneud hynny.